и в съответствие с член 6, буква г), втора алинея, подточка ii) от основния регламент Комисията се върна към параметрите и условията, преобладаващи на пазара на друга държава, които са налични за получателя.
 (241)
 Комисията се опита да определи цена, която не е изкривена, на желязната руда, добита в мина на представителна друга държава, като предположи, че тази мина всъщност се намира в Индия. В разглеждания случай се оказва, че преобладаващата част от желязната руда в световен мащаб се изнася от Австралия за Китай. Поради това бе решено да се разгледат цените франко мината в Австралия. Комисията обаче не разполагаше с такива цени франко мината в Австралия. Освен това, тъй като индийската цена включва транспортните разходи от мината до фабриката, бе счетено за целесъобразно да се включат също и транспортните разходи, които би трябвало да се заплатят от австралийската мина до австралийския купувач на желязна руда, така че сравнението да се извърши на едно и също ниво на търговия. Като се има предвид, че тези данни също не са на разположение, вместо тях Комисията използва транспортните разходи от австралийската мина до австралийско пристанище.
 (242)
 Комисията приравни транспортните разходи от дадена австралийска мина до пристанището с транспортните разходи от дадена австралийска мина до австралийски купувач на желязна руда поради следната причина. Докато дадена мина в Австралия може да се намира по-близо до определен клиент, отколкото до най-близкото пристанище, друга мина може да се намира по-близо до най-близкото пристанище, отколкото до определен клиент. Следователно на национално равнище с основание може да се предположи, че транспортните разходи от австралийска мина до пристанище в Австралия отразяват съответните разходи за доставка до даден клиент.
 (243)
 Комисията също така взе предвид становището на Апелативния орган, че корекциите по отношение на разходите за доставка трябва да отразяват общоприложимите разходи за доставка на въпросната стока в държавата на предоставяне (65). Като се имат предвид фактическите обстоятелства, че в голяма степен Индия задоволява сама нуждите си от желязна руда и че в страната няма значителен внос на желязна руда, тъй като индийските производители не се нуждаят от него поради свръхкапацитета в страната и ниските цени, съответно не бе целесъобразно добавянето на разходите за международния превоз на товари към австралийската цена франко пристанището (на равнище FOB). Добавянето на разходи за международна доставка следователно не би било представително за общоприложимите разходи за доставка на желязна руда в Индия.
 (244)
 Следователно Комисията използва като референтна стойност цена FOB в Австралия, използвана като показател, която отразява параметрите и условията, които биха били налични за индийските ползватели на желязна руда, при положение че желязната руда е била доставена от индийска мина до фабрика при липсата на целеви ограничения на износа.
 (245)
 По-конкретно Комисията използва австралийската цена FOB, публикувана в изданието „China Resources Quarterly Southern winter ~ Northern summer 2015“ (66) за желязна руда със съдържание на желязо 62 % (информация, представена в таблицата в съображение 211 по-горе).
 (246)
 След оповестяването на заключенията ECL оспори използването от страна на Комисията на австралийските цени FOB и поиска вместо това тя да използва бразилските цени FOB, тъй